Alexander Bröstl

Prof. JUDr. Alexander Bröstl, CSc. (* 19. jún 1953, Košice)  je slovenský právnik, pedagóg, diplomat a sudca.

 Profesné pôsobenie 
Vysokoškolské štúdium práva ukončil v roku 1976 na Právnickej fakulte Univerzity P. J. Šafárika v Košiciach, o rok neskôr obhájil doktorát (JUDr.) na Právnickej fakulte Univerzity Komenského v Bratislave. V roku 1984 ako externý ašpirant získal titul CSc. na Ústave štátu a práva SAV v Bratislave. V roku 1987 bol vymenovný ako docent teórie štátu a práva. V 1987 nastúpi na Fu-tanskú univerzitu v Šanghaji, kde do roku 1989 študoval čínštinu a čínske právo. V roku 1990 sa na Univerzite v Norimbergu-Erlangene venoval štátovede a právnej filozofii.

V rokoch 1992 až 1994 bol 1. tajomníkom a konzulom Veľvyslanectva Slovenskej republiky (resp. Českej a Slovenskej Federatívnej Republiky) v Číne (v Pekingu). Potom až do roku 1997 bol dekanom Právnickej fakulty Univerzity P. J. Šafárika v Košiciach. Neskôr učil na Právnickej fakulte Trnavskej univerzity v Trnave. V januári 2000 bol vymenovaný za sudcu Ústavného súdu SR v Košiciach. V marci 2002 bol vymenovaný za profesora teórie štátu a a práva. Po skončení funkčného obdobia ústavného sudcu sa v roku 2007 stal prorektorom pre zahraničné vzťahy a legislatívu Univerzity P. J. Šafárika v Košiciach a učiteľom Právnickej fakulty tejto univerzity.

V roku 2011 bol vymenovaný vládou ako člen Súdnej rady SR. 26. septembra 2012 vláda Roberta Fica ho z postu člena Súdnej rady odvolala.

 Publikácie 
 Monografie 
 Ústavné právo Slovenskej republiky (Alexander Bröstl a kol.), vydavateľstvo Aleš Čeněk, 2010, 2013
 Základy štátovedy (Alexander Bröstl, Gabriela Dobrovičová, Imrich Kanárik a kol.), Univerzita P. J. Šafárika, 2000
 Dejiny politického a právneho myslenia, Iura edition, 1999
 Náčrt teórie štátu (Alexander Bröstl, Pavel Holländer, Imrich Kanárik), Univerzita P. J. Šafárika, 1993
 Právny štát: pojmy, teórie, princípy. MEDES, 1995 
 Frontisterion, vydavateľstvo Kalligram, 2009

Vysokoškolské skriptá
 Dejiny štátnych a právnych teórií, UPJŠ, 1991. 
 Základy štátovedy, Trnavská Univerzita, 2004
 Teória práva, Trnavská Univerzita, 2004
 Právne myslenie 19. a 20. storočia, Univerzita P. J. Šafárika, 2011

 Iné publikácie 
 Na konci je súd, vydavateľstvo Kalligram, 2015. 
 Aténsky ľud proti občanovi Sokratovi, vydavateľstvo Kalligram

 Ocenenia 
 1. januára 2018 mu prezident Andrej Kiska udelil Rad Ľudovíta Štúra I. triedy.

 Referencie 

 Iné projekty 


 Zdroj 


Kategória:Osobnosti z Košíc
Kategória:Absolventi Právnickej fakulty Univerzity Pavla Jozefa Šafárika
Kategória:Absolventi Právnickej fakulty Univerzity Komenského v Bratislave
Kategória:Slovenskí právnici
Kategória:Slovenskí sudcovia
Kategória:Sudcovia Ústavného súdu SR
Kategória:Členovia Súdnej rady SR
Kategória:Slovenskí univerzitní profesori
Kategória:Slovenskí vysokoškolskí pedagógovia
Kategória:Slovenskí diplomati
Kategória:Dekani Právnickej fakulty Univerzity Pavla Jozefa Šavárika v Košiciach
Kategória:Vyučujúci na Právnickej fakulte Univerzity Pavla Jozefa Šafárika v Košiciach
Kategória:Vyučujúci na Právnickej fakulte Trnavskej univerzity v Trnave
Kategória:Držitelia Radu Ľudovíta Štúra I. triedy